АҞӘА, цәыббра 5 — Sputnik. Аҩаша, апровинции Идлиб аҿы Урыстәылатәи авиациа шьамтәылатәи атеррористцәа ирыжәлеит. Ажәылара иаҵанакуаз атеррористтә гәыԥқәа "Джебхат ан-Нусра" робиектқәа роуп ҳәа аанацҳауеит Урыстәыла атәылахьчара аминистрра. Абри атәы ааицҳаит аминистрра аофициалтә хаҭарнак аинрал-маиор Игор Конашенков.
Иара иажәақәа рыла абомбакажьгақәа Су-34 атеррористцәа рыскладқәа еилаԥырыххааит ҳәа аанацҳауеит РИА Новости.
Конашенков ишиҳәаз ала урҭ аскладқәа рҿы иҵәахын абџьари аџьаԥҳани.
Уи адагьы Су-35С веиҭарго азенит-ракетатә шьақәгылақәа рышьҭаҵарҭа абомба ақәнажьит.
Абри зегьы аиланхарҭа ҭыԥқәа ирыцәхыкны акәын ишымҩаԥгаз.
Апровинциа Идлиб ахылаԥшра арҭоит, рнапаҿы иҟоуп изакәаным арратә еиҿкаарақәа.